Številka 3/2015 – 18. januar 2015

Kratice: Č-Črneče; L-Libeliče, D-Dravograd, O-Ojstrica, ŠT- Šentjanž, ŠP - Sv. Peter na Kr. gori; SK – Sveti Križ; DSČ – Dom starostnikov Črneče; E- Dom Sv. Eme Šentjanž,

2. NEDELJA MED LETOM Začetek tedna edinosti 18. januar 2015	8.00 8.00 9.30 9.30 11.00 11.00	Č – maša za + MEH IVAN-a – 1.obl. ŠT – maša za + TATJANO KRENKER ŠP – maša za + OŠLAK MIHAEL-a D – maša za + ŠAJHER BOŠTJAN-a - L – maša za ++ KLEDROVE SB – maša V DOBER NAMEN, na Ojstrici ni maše (na Remšniku zaključek duhovnega vikenda za devetošolce PZŽD)
Ponedeljek 19. januar	16.00 18.30	DSČ – maša PO NAMENU D – maša za + IVANO PLEMEN – 5.obl.
Torek 20. januar Sv. Boštjan - muč.	16.00 17.00 17.30 18.30	L – maša za + PAVELNOVE STARŠE in vse pri hiši pomrle E – maša za ŽIVE IN RAJNE FARANE PZŽD Č – maša za + ŠTEFKO TAVZELJ (namesto osmine) D – maša za + VERNEKER PETR-a in ROTOVNIK VLADO-ta
Sreda 21. januar Sv. Neža, muč.	7.30 17.00	D – maša za + starše in družino ČRNOGLAV Č – maša za + ŠTAFUNKO UROŠ-a in KATARINO
Četrtek 22. januar	17.30 18.30	Č – maša za + MIMO KOGELNIK (namesto osmine) D – maša za + ZINKO MORI – 1.obl. /po maši seja ŽPS Dravograd/
Petek 23. januar	17.30 18.30	Č – maša za + očeta DRETNIK JOŽE-ta – 22.obl. D – maša za + ŠTEFKO ŠTAJMEC, brata JOŽE-ta in starše MORI /10min.molitev/
Sobota 24. januar Sv. Frančišek Saleški, škof	10.00 11.00 18.30	D - Verouk za 1.razred , D – ob 11.00 krst Ajde Č – maša za + ČERUJEVE in LANGBAUERJEVE – med mašo krst Lionel-a Na Ravnah je ob 15.00 nadškofijsko srečanje bralcev božje besede in bibličnih skupin - D – večerna nedeljska maša za + OLGO PODERČNIK – 5.obl.
3.NEDELJA MED LETOM SVETOPISEMSKA NEDELJA Zaključek tedna edinosti 25. januar 2015	8.00 8.00 9.30 9.30 9.30 11.00 11.00	Č – maša za + KOTNIK PAVL-a ŠT – maša za + MARIJO RAMŠAK ŠP – maša za + + ŠTRUC-ove in BREZOVNIK-ove D – maša za + KORDEŽ IVAN-a in MARIJO ter ŠLEBNIK MAKS-a SK – maša za + JULKO KOGELNIK L – maša za + RING ANTON-a - 20. obl. in vse pri hiši pomrle O – maša za + + ŠILERJEVE
Več o PZŽD najdete na naši spletni strani: www.jagnje,si Tel.: 02 85 83 285; ali 041 319 440 –Igor Glasenčnik, igor.g@rkc.si

DUHOVNA MISEL: Tudi danes Jezus vabi mlade, da bi mu sledili in kot apostoli, sprejeli pomembno vlogo oznanjevanja vesele novice, da nas ima Bog rad. Vsi smo poklicani, da s svojim življenjem pokažemo, da je Bog naš stvarnik in vodnik. Apostol Pavel pa pravi v pismu Korinčanom, da je treba imeti svoje telo na vajetih in se izogibati vsega, kar je škodljivo za naše telo in našo dušo, čeprav so Korinčani mislili, da so svobodni in lahko delajo, kar hočejo.

Čim več imamo, toliko bolj čutimo, da zemeljske dobrine ne morejo potešiti hrepenenja naše duše. Zato iščimo Boga in ga odkrivajmo v Svetem pismu in v kristjanih, ki pričujejo s svojo vero, da je on vedno med nami. Njegov glas ne prepoznano takoj, kot se je to zgodilo dečku Samuelu, ki je bival v svetišču. Duhovnik Eli mu je rekel: "Če te bo poklical, reci: Govori, Gospod, kajti tvoj hlapec posluša." Pred Bogom je treba biti majhen in skromen, da nas sprejme in z nami naredi velike reči.

Dva godova priljubljenih svetnikov v teh dneh: Sv. Anton puščavnik

Rodil se je v Egiptu okoli leta 250. Že v rani mladosti je ostal brez staršev, zato se je predal puščavniškemu življenju. Vodila ga je želja po globoki samoti. Umaknil se je v grobnico, izkopano v hribovju Pispir pri Rdečem morju, kjer so ga mučile hude skušnjave. K njemu so prihajali ljudje, ki bi mu radi sledili v spokornem življenju, zato je ustanovil skupnost, v kateri je bil učitelj in vodja. Nekaj let pred smrtjo je od svojih učencev zahteval, naj ohranijo skrivnost o mestu njegovega groba. Našli so ga šele leta 561. To je bil kraj velikih čudes. Ljudska pobožnost ga ima za posebnega zaščitnika proti herpesu, ki je dobil ime ogenj sv. Antona. Imamo ga za zavetnika domačih živali, posebej svinj.

Sv. NEŽA - mučenka

Podatki o tej svetnici se mešajo z ljudsko legendo. Zagotovo vemo, da je živela v času vladanja cesarja Dioklecijana (od leta 284 do leta 304), krvoločnega preganjalca kristjanov. Neža je še zelo mlada (12 ali 13 let) zavrnila ženitno ponudbo sina rimskega prefekta. Mladenič, ki je bil tako odločno zavrnjen, je Nežo naznanil kot kristjanko. Tako je Neža tudi drugič zavrnila njega, ki jo je s takšno brutalnostjo in podlostjo hotel prisiliti, da se žrtvuje boginji Vesti. Smrt je sprejela pogumno in neustrašno. Odsekali so ji glavo. Konstantina, hči cesarja Konstantina, ji je v 4. stoletju posvetila baziliko na cesti Nomentana. Po tradiciji se na dan sv. Neže blagoslavljajo mlada jagnjeta.

-----------------------------------------------------------------------------------------------------------------

KMALU VOLITVE NOVIH ČLANOV ŽPS po naših župnijah

Dosedanjim članom ŽPS, ki so bili izvoljeni na prvo postno nedeljo 21. februarja leta 2010, bo potekel petletni mandat. Prvenstvena naloga laikov je sicer, da Cerkev po njih postaja živa in navzoča v svetu, kamor kleriki nimajo neposrednega dostopa: družbeno življenje, vzgoja, šola, kultura, družinsko življenje, socialna pravičnost in solidarnost. A tudi znotraj Cerkve so področja, kjer je navzočnost laikov ne le zaželena, ampak kar nenadomestljiva, kakor naroča Plenarni zbor Cerkve na Slovenskem. Novoizvoljeni člani ŽPS bodo potrjeni in imenovani na nedeljo dobrega pastirja 26. 4. 2015. Več v prihodnji številki.

DUHOVNA MISEL ob božji besedi – ob začetku tedna molitve za edinost kristjanov

Morda se še spomnite, da smo preteklo nedeljo ob prazniku Jezusovega krsta razmišljali o njegovem in našem krstu: kako smo deležni neizmernega dostojanstva krsta, da smo po njem postali Božji otroci, Kristusovi bratje in sodediči kraljestva. Ali uresničujemo krst v življenju, se pa vidi v naši edinosti in ljubezni.

Če smo pri krstu postali vsi bratje in sestre, ali v resnici tako tudi živimo? Pa ne samo s katoličani, pač pa tudi z ostalimi kristjani, pravoslavnimi in protestanti?

Pred nami je teden krščanske edinosti.

Prav je, če se nanj duhovno pripravimo, da ne bo šel mimo nas neopaženo in brez sadu.

Ko je Jezus ustanovil Cerkev, je goreče molil, da bi bila edina, nerazdeljena. Toda že čez dobrih tisoč let se je razdelila (pravoslavje) in čez petsto let še enkrat (reformatorji). Iskati danes krivdo ni umestno. Ta je bila obakrat na obeh straneh. Pomembneje za nas je, da si prizadevamo edinost zopet vzpostaviti – vsak po svojih močeh.

Ker smo si vzeli za vzor Jezusa Kristusa, naj nam bo to tudi glede ekumenskega življenja. Pri svojih bratih in sestrah, ki so prav tako krščeni v Kristusa kakor mi, čeprav so od nas ločeni, ne bomo gledali na ovire in malenkostne razlike, pač pa na to, ali vsi častimo Boga v duhu in resnici. Prosimo predvsem za to!